《田家 其一》
宋代·方一夔

近来不复应差科，生计无成奈老何。漆种十年虽恨晚，牛生百老未嫌多。

春耕着我扶犁手，社饮还渠击壤歌。闻道溪头新长水，偷閒试着旧渔蓑。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。